آمریکا بیرلشمیش دؤولتلری پرزیدنتی دونالد ترامپ، دانمارک باشباخانی مته فردریکسن‌ین، آمریکا بیرلشمیش دؤولتلری‌نین گرینلندی آلماسی فیکرینی "منطقسیز" اولاراق یوروملاماسینی "چیرکین و اویغونسوز" اولاراق دگرلندیردی.
دونالد ترامپ، آغ ائوین باغچاسین‌دا ژورنالیستلره آچیقلامالار وئردی. فردریکسن‌ین آمریکا بیرلشمیش دؤولتلری‌‌نین گرینلندی ساتین آلماسی فیکرینی "منطقسیز" اولاراق یوروملاماسینی "چیرکین و اویغونسوز" اولاراق دگرلندیرن ترامپ،
"منجه بو، بیر شئیی سؤیله‌مک اوچون گؤزل بیر یول دئییلدی. بیزه یالنیز "یوخ" دئیه‌بیلیردیلر. سؤیله‌مه‌لری لازیم اولان تک شئی ‘بونو ائتمه‌یی ترجیح ائتمریک’ دئمک ایدی. بو نه قدر منطقسیز بیر فیکیر دئمه‌یین بیزه" ایفادسی ایله تپکی گؤستردی.
ترامپ، اؤز باشقانلیغی دؤورون‌ده هئچ کیمین آمریکا بیرلشمیش دؤولتلری ایله بئله دانیشاممایاجاغینین وورغولادی.
آمریکا بیرلشمیش دؤولتلری‌نین مینلرجه داعش منسوبونو توتوقلادیغینی ایفاده ائد‌ن ترامپ،
"آوروپا بو شخصلری گئری آلمالی. اگر آلمازلارسا آمریکا بیرلشمیش دؤولتلری‌نین بو شخصلری گلدیکلری یئره گؤندرمک‌دن باشقا شانسی قالمایاجاق" ایفاده‌سینی ایشلتدی.
آمریکا بیرلشمیش دؤولتلری‌نین مینلرجه کیلومئتر اوزاق‌دان بئله داعش ایله ساواشدیغینی سؤیله‌یه‌ن ترامپ، بو بؤلگه‌ده (سوریه)، اوزون مدت قالماغی دوشونمه‌دیکلرینی ایفاده ائد‌رک، تورکییه ده داخیل اولماق اوزره بؤلگه اؤلکه‌لرینین داعشه قارشی داها چوخ مباریزه ائتمه‌سی لازیم اولدوغونو ادعا ائتدی.
